Nils Middelboe

Nils Middelboe (født 5. oktober 1887 Skåne i Sverige, død 21. september 1976 i Frederiksberg) var en dansk fotballspiller som deltok i de olympiske leker 1908 i London, 1912 i Stockholm og 1920 i Antwerpen.

Middelboe vant en olympisk sølvmedalje i fotball under OL 1908 i London. Han var med på det danske fotballandslaget som kom på andreplass i OL-turneringen bak Storbritannia. Danmark vant over Frankrike II med 9-0 og de slo Frankrike I med hele 17-1 i semifinalen. I finalen tapte de til Storbritannia med 0-2. Middelboe scoret det første målet i den første kampen og ble dermed den første danske målscoreren i en offisiell landskamp.

Middelboe vant sin andre olympiske sølvmedalje i fotball under OL 1912 i Stockholm. Han var med på det danske fotballandslaget som kom på andreplass i OL-turneringen bak Storbritannia. Danmark vant over Norge med 7-0 og de slo Nederland med 4-1 i semifinalen. I finalen tapte de til Storbritannia med 2-4.

Middelboe spilte totalt 15 kamper på landslaget og scoret 7 mål. Han var den første ikke-britiske spilleren som spilte på Chelsea FC i 1913. Han var også dansk mester i friidrett, i tresteg og 4 x 100 meter stafett. Han satte to danske rekord 2.05,20 på 800 meter og 13,29 i tresteg

 OL-medaljer 
 1908  London - 16px|Sølv Sølv i fotball (Danmark)
 1912  Stockholm - 16px|Sølv Sølv i fotball (Danmark)

 Referanser 

 Eksterne lenker 


Kategori:Danske fotballspillere
Kategori:Danske friidrettsutøvere
Kategori:Olympiske sølvmedaljevinnere for Danmark
Kategori:Medaljevinnere under Sommer-OL 1908
Kategori:Deltakere for Danmark under Sommer-OL 1908
Kategori:Fotballspillere under Sommer-OL 1908
Kategori:Medaljevinnere under Sommer-OL 1912
Kategori:Deltakere for Danmark under Sommer-OL 1912
Kategori:Fotballspillere under Sommer-OL 1912
Kategori:Deltakere for Danmark under Sommer-OL 1920
Kategori:Fotballspillere under Sommer-OL 1920
Kategori:Fotballspillere for Chelsea FC
Kategori:Personer fra Höganäs kommun
Kategori:Olympiske medaljevinnere i fotball